બોલિવૂડ અભિનેતા અર્જુન કપૂરે તેના કાકા અનિલ કપૂરની સુપરહિટ ફિલ્મ ‘મિ. ઇન્ડિયા’ની સિક્વલમાં કામ કરવાની ઇચ્છા વ્યક્ત કરી છે. અર્જુન કહે છે કે હું ભવિષ્યમાં ક્યારેક ‘મિ. ઇન્ડિયા’ની સિક્વલમાં જરૂર કામ કરીશ. આટલી બેસ્ટ ફિલ્મનો હિસ્સો બનવામાંથી હું ઇન્કાર ન કરી શકું. ‘મિ. ઇન્ડિયા’ જેવી ફિલ્મની સિક્વલ કરવી બહુ મોટી જવાબદારી હોય છે. તે એક સુંદર અને કલાત્મક ફિલ્મ હતી. તે ફિલ્મે આપણા બધા પર એવી છાપ છોડી હતી કે આજે પણ કોઇ બાળકને ‘મિ. ઇન્ડિયા’ બતાવી દઇએ તો તેને ભારતની બેસ્ટ ચિલ્ડ્રન ફિલ્મ લાગશે. તે સમય પ્રમાણે ફિલ્મમાં ખૂબ જ સુંદર વીએફએક્સનું કામ કરવામાં આવ્યું હતું.